ایسراییل پولیسی مین‌لرله فیلیسطین‌لی گنج‌ین رمضان آخشام‌لاری توپلاشدیغی دمشق قاپیسی اطرافیندا چوخ سیخ پولیس قوه‌لری ساخلاییر.
ایسراییل پولیسی‌نین ایشغال آلتینداکی دوغو قدس-ون موختلیف بؤلگه‌لرینده فیلیسطین‌لی‌لره قارشی موداخیله‌سی نتیجه‌سینده 5 نفر یارالانیب، 8 نفر ساخلانیلیب.
آوریلین 4-ده قیلینان تراویه نامازیندان سونرا دوغو قدس-ون ایچری شهر دیوارلاری اطرافیندا و ایسئویئ قصبه‌سینده فیلیسطین‌لی‌لرله ایسراییل پولیسی آراسیندا توققوشما باش وئریب.
فیلیسطین قیزیل آی جمعیتیندن وئریلن آچیقلامایا گؤره، ایسراییل پولیسی‌نین ایچری شهره آچیلان ساهیره قاپیسی قارشی‌سیندا توپ‌لاشان فیلیسطین‌لی‌لره موداخیله‌سی زامانی خسارت آلان فیلیسطین‌لی خسته‌خانایا آپاریلیب. دوغو قدس-ون ایسئویئ بولگه سینده ایسراییل حربچی‌لری ایله قارشیدورما زامانی 4 فیلیسطین‌لی‌نین یارالاندیغی بیلدیریلیب.
مسجیدالقصی-نین یئرلشدیگی ایچری شهره آچیلان دمشق قاپیسی قارشی‌سیندا توپ‌لاشان فیلیسطین‌لی‌لرله ایسراییل پولیسی آراسیندا دا قارشیدورما اولوب. ایسراییل پولیسی‌نین وئردیگی آچیقلامایا گؤره، دمشق قاپیسی اطرافیندا باش وئرن حادثه‌لرده "پولیسه یاد ماده آتماق، اجتماعی آساییشی پوزماق و تخریبات تؤرتمک" کیمی ادعا‌لارلا 8 فیلیسطین‌لی ساخلانیلیب.
ایسراییل پولیسی مین‌لرله فیلیسطین‌لی گنج‌ین رمضان آخشام‌لاری توپلاشدیغی دمشق قاپیسی اطرافیندا چوخ سیخ پولیس قوه‌لری ساخلاییر.
